На основу члана 56.Закона о локалној самоуправи („Службени гласник РС“, број 129/07,83/14-други закон,101/16-други закон, 47/18 и 111/21-други закон), члана 95.Закона о запосленима у аутономним покрајинама и јединицама локалне самоуправе („Службени гласник Републике Србије“ број 21/16,113/17,-други закон,95/18,86/19-други закон и 114/2021), члана 12.Уредбе о спровођењу интерног и јавног конкурса за попуњавање места у аутономним покрајинама и јединицама локалне самоуправе („Службени гласник Републике Србије“, број 95/16 и 12/229, члана 67.Статута Градске општине Нишка Бања („Службени лист Града Ниша“, број 89/19), Одлуке о организацији управе Градске општине Нишка Бања («Сл. лист Града Ниша» бр. 143/16, 123/2017 и 44/2019), и члана 35.Пословника о раду Већа градске општине Нишка Бања, број (бр. 06-122/08-02,од 01.08.2008.год)

ВЕЋЕ ГРАДСКЕ ОПШТИНЕ НИШКА БАЊА

Нишка Бања, ул. Школске чесме 2Г

РАСПИСУЈЕ И ОГЛАШАВА

ЈАВНИ КОНКУРС ЗА ПОПУЊАВАЊЕ ПОЛОЖАЈА НАЧЕЛНИКА УПРАВЕ ГРАДСКЕ ОПШТИНЕ НИШКА БАЊА

на пет година

**I Орган у коме се положај попуњава:**

Управа градске општине Нишка Бања

**II Положај који се попуњава:**

Начелник Управе градске општине Нишка Бања –положај у I групи

**III Tрајање рада на положају и место рада:**

Рад на положају 5 година, а место рада је Градска општина Нишка Бања .

**IV Oпис послова начелника Управе градске општине Нишка Бања :**

- Руководи радом Управе, организује и обезбеђује законито, стручно и ефикасно обављање послова у Управи;  
 - Oдлучује о правима и обавезама из радних односа запослених лица у Управи;

- Oбједињује и усмерава рад унутрашњих организационих јединица;

- Решава сукоб надлежности између унутрашњих организационих јединица,

- Доноси правилнике, наредбе, упутства и решења, одговоран је за законитост рада Управе и законито коришћење средстава којима се финансира рад Управе,

- Поступа по захтевима за слободан приступ информацијама од јавног значаја,

- Одлучује о захтевима за остваривање права на бесплатну правну помоћ,

-Обавља и друге послове у складу са прописима Градске општине Нишка Бања и Града Ниша. За свој рад и рад Управе, начелник одговара Већу градске општине.

**V Услови:**

Стечено високо образовање из научне области правне науке на основним академским студијама у обиму од најмање 240 ЕСПБ, мастер академским студијама, мастер струковним студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету, најмање пет година радног искуства у струци, положен државни стручни испит за рад у органима државне управе и познавање рада на рачунару (MS Office пакет и интернет), као и потребне компетенције за обављање послова радног места.

Општи услови:

1**.** да је пунолетан држављанин Републике Србије;

2. да није правноснажно осуђиван на безусловну казну затвора од најмање шест месеци

3. да му раније није престајао радни однос у државном органу или јединици локалне самоуправе, због теже повреде дужности из радног односа.

**VI У изборном поступку врши се провера и оцењивање :**

1. **Опште функционалне компетенције и то:**

Дигитална писменост – провера ће се вршити практичним радом на рачунару или увидом у писани доказ о поседовању дигиталне писмености.

Пословна комуникација – провера ће се вршити усменом симулацијом.

**2)Провера посебних функционалних компетенција за радно место:**

Примена знања у области прописа и то:

-Закон о локалној самоуправи („Службени гласник РС“, број 129/07,83/14-други закон,101/16-други закон, 47/18 и 111/21-други закон);

-Закона о запосленима у аутономним покрајинама и јединицама локалне самоуправе („Службени гласник Републике Србије“ број 21/16,113/17,-други закон, 95/18, 86/19-други закон и 114/2021);

-Закон о раду (''Службени гласник Републике Србије'' број 24/05, 6 1/05, 54/09, 32/13 75/14.......);.

-Закон о општем управном поступку, (''Службени гласник Републике Србије'' број 18/16 и 95/18 – аутентично тумачење);

-Закон о буџетском систему, („Службени гласник РС“, број 54/2009, 73/2010, 101/2010,101/2011,93/2012,62/2013,63/2013,108/2013, 142/2014, 68/2015-др.закон, 103/2015, 99/2016, 113/2017, 95/2018, 31/2019, 72/2019 и 149/2020);

-Статут Града Ниша („Службени лист“ број 88/08,143/16 и 18/19);

-Статут Градске општине Нишка Бања („Службени лист“ број 89/19).

Провера знања из наведених закона и прописа спровешће се писаном симулацијом (давање предлога решења одређеног задатка)

**3**) Кандидати који су успешно прошли наведене облике провере, позивају се на завршни разговор са Конкурсном комисијом у циљу процене њихове мотивације за рад на радном месту - службеника на положају –начелника, у циљу процене њихове мотивације за рад на радном месту, могућих доприноса на раду и прихватања вредности органа.

**VII Објављивање јавног конкурса:**

Јавни конкурс за попуњавање положаја начелника Управе градске општине Нишка Бања објављује се на огласној табли и интернет презентацији Градске општине Нишка Бања [www.goniskabanja.org.rs](http://www.goniskabanja.org.rs)

Обавештење о јавном конкурсу, са адресом интернет презентације Градске општине Нишка Бања на којој је јавни конкурс објављен, објављује се у дневним новинама „Српски телеграф“, које се дистрибуирају за целу територију Републике Србије.

**VIII Рок за подношење пријаве на конкурс:**

Рок за подношење пријаве на конкурс је 15 дана од дана оглашавања обавештења о јавном конкурсу у дневним новинама НДН „Српски телеграф“.

**IX Пријава на конкурс садржи:**

Пријава на конкурс садржи назив органа и адресу органа који расписује конкурс - за Комисију, положај на који конкурише, таксативно побројану документацију коју кандидат прилаже уз пријаву на јавни конкурс и кратку биографију кандидата која мора бити својеручно потписана.

Пријава мора да садржи: име и презиме кандидата, датум и место рођења, место и адресу становања, број телефона, е-mail aдресу.

Пријава на конкурс мора бити својеручно потписана.

**Уз пријаву на јавни конкурс кандидат подноси следећу документацију**:

-извод из матичне књиге рођених;

-уверење о држављанству;

-диплому или уверење о стеченом образовању, којом се потврђује стручна спрема која је наведена у условима за радно место;

-исправе којима се доказује радно искуство у струци од најмање (пет) година(потврде, решења и други акти из којих се види на којим пословима, са којоом стручном спремом и у ком периоду је стечено радно искуство);

-уверење Министарства унутрашњих послова-Полицијске управе по месту пребивалишта,да није правноснажно осуђиван на безусловну казну затвора од најмање шест месеци (издато након објављивања конкурса);

-уверење о положеном државном стручном испиту (лица са положеним правосудним испитом достављају уверење о положеном правосудном испиту; лица са положеним стручним испитом за запослене у државним органима, уместо

уверења о положеном државном стручном испиту достављају уверење о положеном стручном испиту за запослене у државним органима);

-за кандидате конкурса који су били у радном односу у државном органу односно органу аутономне покрајине или јединици локалне самоуправе, поред наведених доказа, потребно је доставити и доказ да им раније није престајао радни однос у државном органу или јединици локалне самоуправе, због теже повреде дужности из радног односа (потврде/уверења, решења, споразуми и преузимању запосленог).

Сви докази прилажу се у оригиналу или у овереној фотокопији код јавног бележника (изузетно у градовима и општинама у којима нису именовани јавни бележници, приложени докази могу бити оверени у основним судовима,судским јединицама, пријемним канцеларијама основних судова,односно општинским или градским управама,као поверени посао). Као доказ се могу приложити и фотокопије докумената које су оверене пре 01.марта 2017.године у основним судовима, односно општинским и градским управама.

Одредбом члана 9 и члана 103.Закона о општем управном постудпку („Службени гласник Републике Србије“, број 18/16 и 95/18-аутентично тумачење ) прописано је између осталог, да орган може да изврши увид, прибавља и обрађује личне податке о чињеницма о којима се води службена евиденција, осим ако странка изричито изјави да ће податке прибавити сама.

Документи о чињеницама о којима се води службена евиденција су:уверење о држављанству и извод из матичне књиге рођених.

Потребно је да учесник конкурса, уз напред наведене доказе, достави изјаву којом се опредељује за једну од могућности, да орган прибави податке о којима се води службена евиденција или да ће то кандидат учинити сам.

Образац изјаве доступан је на сајту Градске општине Нишка Бања и објављен је уз Јавни конкурс за попуњавање положаја начелника Управе Градске општине Нишка Бања.

Неблаговремене, недопуштене, неразумљиве или непотпуне пријаве кандидата и пријаве уз које кандидати нису приложили све потребне доказе у оригиналу или фотокопији овереној код бележника, Конкурсна комисија одбацује решењем против кога се може изјавити жалба Жалбеној комисији у року од осам дана од дана пријема решења.

Жалба кандидата не задржава извршење решења.

**X Адреса на коју се подносе пријаве на конкурс са документацијом:**Адреса на коју се подносе пријаве на конкурс са документацијом**:**Конкурсна комисија за избор начелника Управе градске општине Нишка Бања 18205, ул.Школске чесме 2Г, са назнаком „Пријава на јавни конкурс за попуњавање положаја начелника Управе градске општине Нишка Бања –за конкурсну комисију –НЕ ОТВАРАЈ“ .

На полеђини коверте назначава се име, име оца, презиме и адреса становања подносиоца пријаве.

**XI Лице задужено за давање обавештења о јавном конкурсу:**

Наташа Динић, 0648330863, у времену од 10:00 до 13:00 часова.

**XII Изборни поступак:**

Конкурсна комисија ће о месту, дану и времену када ће се обавити провере општих и посебних функционалних компетенција као и завршни разговор, обавестити учеснике конкурса, телефонским путем или електронском поштом и поштом на бројеве односно адресе које су навели у пријави.

Термини који су у овом конкурсу изражени у граматичком роду подразумевају природни мушки и женски род лица на који се односе.

Број: 1/1-2023-03

Датум: 04.01.2023. године

**ВЕЋЕ ГРАДСКЕ ОПШТИНЕ НИШКА БАЊА**

**ПРЕДСЕДНИК**

**Душан Живковић, ср**